מדליית פילדס

**מדליית פילדס** (באנגלית: **Fields Medal**) היא אחד משני הפרסים הבין-לאומיים היוקרתיים ביותר במתמטיקה. הפרס מוענק אחת לארבע שנים לעד ארבעה מתמטיקאים מתחת לגיל ארבעים, ונועד לתת הערכה ועידוד למתמטיקאים צעירים שהגיעו להישגים יוצאי דופן. הענקת הפרס נעשית במסגרת הקונגרס הבין-לאומי של המתמטיקאים. הפרס קרוי על שמו של המתמטיקאי הקנדי , יוזם הפרס. עד להשקת פרס אבל תוארה המדליה כמקבילה המתמטית לפרס נובל, שאינו מוענק בתחום זה.

## יוזם הפרס
ג'ון צ'ארלס פילדס שנולד בשנת 1863 בהמילטון קנדה היה מתמטיקאי באוניברסיטת טורונטו. בשנים 1919–1924 עמד בראש  שעסק בקידום המדע. בשנת 1931 התקבלה הצעתו לפיה יוקדש פרס מיוחד מטעם הקונגרס הבין-לאומי של המתמטיקאים למתמטיקאים מצטיינים. פילדס לא זכה לראות את הגשמת רעיונו בימי חייו. הוא נפטר ב-9 באוגוסט 1932 ובצוואתו ציווה 47,000 דולר קנדי לקרן הפרס. הפרס ניתן לראשונה בשנת 1936, ומשנת 1950 הוא ניתן באופן סדיר מדי ארבע שנים.  למחקר במדעי המתמטיקה השוכן בקמפוס של אוניברסיטת טורונטו קרוי על שמו.

## תנאי הזכייה
מדליית פילדס כונתה בעבר לעיתים "פרס נובל למתמטיקה" וזאת בזכות היוקרה הרבה שבפרס. עם השקת פרס אבל בשנת 2003, הפך הוא למקבילה לנובל בתחום המתמטיקה שכן הוא בעל מאפיינים דומים יותר לפרס נובל. למדליית פילדס תנאי גיל: הזוכה חייב להיות צעיר מגיל 40 ב-1 בינואר של השנה שבה מוענקת לו המדליה. תנאי זה מנע ממתמטיקאים דגולים רבים את הפרס, לאחר שתרומתם בתחום המתמטיקה זכתה להכרה רק לאחר שהיו מבוגרים מגיל 40. תנאי הגיל מבוסס על רצונו של ג'ון צ'ארלס פילדס כי הפרס יוענק כהכרה לאיכות תרומתו של הזוכה ובה בעת לעודדו להישגים בעתיד. סכום הפרס המוענק לזוכי מדליית פילדס הוא 15,000 דולר קנדי. על זהות הזוכים מחליט גוף בוחר מטעם האיחוד המתמטי הבין-לאומי.

ההשוואה לפרס נובל נולדה ככל הנראה ב-1966, כאשר התקשורת האמריקאית נדרשה לתאר את הפרס במונחים מוכרים. באותה שנה זכה בפרס סטיבן סמייל, שהיה ממנהיגי הפעילות נגד מלחמת וייטנאם באוניברסיטת קליפורניה בברקלי, והוזמן להעיד בפני ועדת מק'ארתי ביום שבו קיבל את הפרס בקונגרס, שהתקיים באותה שנה במוסקבה.

מגבלת הגיל של הפרס מנעה את הענקתו ב-1998 לאנדרו ויילס, שהוכיח את המשפט האחרון של פרמה בגיל 41, אף שלדעת רבים היה ראוי לפרס. תחת זאת, ניתן לו פרס מיוחד בטקס הפתיחה של הכינוס באותה שנה.

מדליית פילדס מוענקת על פריצת דרך חד-פעמית ולעומתה פרס אבל ניתן למתמטיקאים מבוגרים יותר על הישגיהם המצטברים לאורך השנים.

נכון לשנת 2022, אילון לינדנשטראוס הוא הישראלי היחיד שזכה בפרס (2010). מרים מירזחאני היא האישה הראשונה שזכתה בפרס (2014) ומרינה ויאזובסקה היא האישה השנייה שזכתה בפרס (2022).

## זוכי מדליית פילדס
* **1936**: לארס אלפורס, 
* **1950**: אטלה סלברג, לורן שוורץ
* **1954**: ז'אן-פייר סר, קוניהיקו קודאירה
* **1958**: , רנה תום
* **1962**: , 
* **1966**: מייקל עטיה, אלכסנדר גרותנדיק, פול כהן, סטיבן סמייל
* **1970**: אלן בייקר, , , ג'ון תומפסון
* **1974**: אנריקו בומביירי, דייוויד ממפורד
* **1978**: , גריגורי מרגוליס, , דניאל קווילן
* **1982**: , אלאן קון, ויליאם ת'ורסטון
* **1986**: , גרד פאלטינגס, מייקל פרידמן
* **1990**: ווהן ג'ונס, , אדוארד ויטן, 
* **1994**: , יפים זלמנוב, , 
* **1998**: ריצ'רד בורכרדס, טימותי גוורס, , מקסים קונטסביץ'
* **2002**: ולדימיר וויבודסקי, 
* **2006**: אנדריי אוקונקוב, טרנס טאו, וונדלין ורנר. המדליה הוענקה גם לגריגורי פרלמן, שסירב לקבלה.
* **2010**: אילון לינדנשטראוס, נו באו צ'או, סדריק וילאני, 
* **2014**: , מנג'ול בהרגבה, , מרים מירזאח'אני
* **2018**: , , , 
* **2022**: , , , מרינה ויאזובסקה

כ-25 אחוז מזוכי המדליה הם ממוצא יהודי.

## המדליה
250px|ממוזער|שמאל|צִדה האחורי של מדליית פילדס
מדליית פילדס עוצבה על ידי הפסל הקנדי .
*על חזית המדליה מופיעה דמותו של ארכימדס וציטוט לטיני המיוחס לו: "Transire suum pectus mundoque potiri" ("התעלה על עצמך ותפוס את העולם").
*מצדה האחורי של המדליה מופיע הכיתוב: "Congregati ex toto orbe mathematici ob scripta insignia tribuere" ("המתמטיקאים אשר התכנסו מכל קצווי תבל העניקו על פרסומים יוצאי דופן"). ברקע מופיע איור המסמל את קברו של ארכימדס ועליו חרוט שרטוט כדור כלוא בגליל (לציון חיבורו "על הכדור והגליל" שעליו הייתה גאוותו), המוסתר חלקית בענף זית.
*על שולי המדליה חרוט שמו של הזוכה.

## קישורים חיצוניים

* 

* Carl Riehm, (August 2002). "The Early History of the Fields Medal", Notices of the AMS 49 (7): 778–782. AMS.


## הערות שוליים

*
פילדס
פילדס